Der Greis seit nüt und faltet lisli d'Händ.
Und wien i mer sin Antlitz jetz bitracht,
Wie's früendli blitzt im goldne Sunnestreifliecht,
Se chunnt es mer bikannt vor und bikannter,
Und 's überlauft mi warm. »Tusig gottswill!«
So rüefi, »'s wird nit sy?... stoht nit bim Schloß
Vo Karlisrueh im schattedunkle Garte
En isern Denkmol, 's treit e goldig Brustbild?
Hani als Chnab nit oft dört gschpielt und g'frogt:
›Wer isch der Ma mit siner edle Stirn,
Sim chruse Hoor, sim Lächlen um den Mund?‹
Sin sell nit Euri Züg? isch nit der G'sang,
Den selli Chind dört singen, au von Euch
Und sind Ihr nit der Johann Peter Hebel ?«